Mar 09,2017
గృహిణిలకు ఇంటెక్స్‌ ప్రత్యేక ఏసీిలు
నవతెలంగాణ, వాణిజ్య విభాగం: ప్రముఖ ఎలక్ట్రానిక్స్‌ ఉత్పత్తుల కంపెనీ ఇంటెక్స్‌ టెక్నలాజీస్‌ ఏసీల విభాగంలోకి అడుగుపెట్టింది. మహిళ దినోత్సవం సందర్బంగా గృహిణిల కోసం ప్రత్యేక ఎయిర్‌ కండీషనర్లను విడుదల చేసింది. బుధవారం హైదరాబాద్‌లో ఏర్పాటు చేసిన ఒక కార్యక్రమంలో ఈ ఏసీలను ప్రముఖ సినీనటీ కేథరిన్‌ ట్రెసా అలెగ్జాండర్‌ ఆవిష్కరించారు. వీటి ధరలను రూ.21,990 నుంచి రూ.42,990గా నిర్ణయించింది. వినియోగదారులు ఎంచుకోవడానికి 18 వైవిధ్యమైన మోడల్స్‌ను అందుబాటులోకి తెచ్చినట్లు ఇంటెక్స్‌ టెక్నలాజీస్‌ డైరెక్టర్‌, బిజినెస్‌ హెడ్‌ నిధి మార్కెండేయ తెలిపారు. ఈ సూపర్‌ సేవర్‌ ఎసీలు 15 శాతం వేగవంతమైన కూలింగ్‌తో పాటు 30 శాతం ఇంధన సామర్థ్యంతో పని చేస్తాయన్నారు.
గోద్రేజ్‌ నుంచి సరికొత్త ఏసీలు..
వచ్చే 2018 ముగింపు నాటికి 5 స్టార్‌ ఇన్వెర్టర్‌ ఏసీ విభాగంలో 20 శాతం మార్కెట్‌ వాటా సాధించాలని లక్ష్యంగా పెట్టుకున్నామని గోద్రెజ్‌ అప్లయిన్‌సెస్‌ బిజినెస్‌ హెడ్‌ కమల్‌ నంది తెలిపారు. బుధవారం ఆయన హైదరాబాద్‌లో గోద్రేజ్‌లో 'ఎన్‌ఎక్స్‌డబ్ల్యు' నూతన శ్రేణీ ఎయిర్‌ కండీషనర్లను విడుదల చేశారు. 1.5 టన్‌, 1 టన్‌లో లభించే వీటి ధరలు రూ.55,000 నుంచి రూ.66,000గా ఉన్నాయి.
మీ స్నేహితులకు రికమెండ్ చెయ్యండి